CELEX: 32007R1540
Language: et
Date: 2007-12-20 00:00:00
Title: Komisjoni määrus (EÜ) nr 1540/2007, 20. detsember 2007 , millega määratakse Iiri viskina eksporditavale teraviljale kohaldatavad koefitsiendid ajavahemikuks 2007/2008

21.12.2007   
            
            
               ET
            
            
               Euroopa Liidu Teataja
            
            
               L 337/52
            
         
      KOMISJONI MÄÄRUS (EÜ) nr 1540/2007,
   20. detsember 2007,
   millega määratakse Iiri viskina eksporditavale teraviljale kohaldatavad koefitsiendid ajavahemikuks 2007/2008
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1)
   
   võttes arvesse komisjoni 10. novembri 2006. aasta määrust (EÜ) nr 1670/2006, millega sätestatakse nõukogu määruse (EÜ) nr 1784/2003 teatavad üksikasjalikud rakenduseeskirjad seoses kohandatud toetuste kindlaksmääramise ja andmisega eksportimiseks ettenähtud teatavate alkohoolsete jookide valmistamiseks kasvatatavale teraviljale, (2) eriti selle artiklit 5,
   ning arvestades järgmist:
   
               (1)
            
            
               Määruse (EÜ) nr 1670/2006 artikli 4 lõikes 1 on sätestatud, et eksporditoetust makstakse teraviljakoguste eest, mis on suunatud kontrolli alla ja destilleeritud ning mis on korrutatud iga asjaomase liikmesriigi jaoks iga-aastaselt kindlaksmääratava koefitsiendiga. Kõnealune koefitsient väljendab asjaomaste alkohoolsete jookide eksporditud ja turustatud üldkoguste keskmist suhet kõnealuste koguste muutuste põhjal, mis on ilmnenud sellise arvu aastate jooksul, mis vastab asjaomase alkohoolse joogi keskmisele laagerdumisajale.
            
         
               (2)
            
            
               Iirimaa poolt ajavahemiku 1. jaanuar kuni 31. detsember 2006 kohta esitatud teabe põhjal oli Iiri viski keskmine laagerdumisaeg 2006. aastal viis aastat.
            
         
               (3)
            
            
               Seetõttu tuleb kehtestada koefitsiendid ajavahemikuks 1. oktoober 2007 kuni 30. september 2008.
            
         
               (4)
            
            
               Euroopa Majanduspiirkonna lepingu protokolli nr 3 artikkel 10 välistab toetuste maksmise ekspordil Liechtensteini, Islandisse ja Norrasse. Lisaks on Euroopa Ühendus sõlminud teatavate kolmandate riikidega lepingud, mis näevad ette eksporditoetuste kaotamise. Seetõttu tuleks määruse (EÜ) nr 1670/2006 artikli 7 lõike 2 kohaldamisel ja koefitsientide arvutamisel ajavahemikuks 2007/2008 seda arvesse võtta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ajavahemikul 1. oktoober 2007 kuni 30. september 2008 Iiri viski valmistamiseks kasutatavale teraviljale kohaldatavad koefitsiendid, millele on osutatud määruse (EÜ) nr 1670/2006 artiklis 4, on sätestatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. oktoobrist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 78. Määrust on viimati muudetud määrusega (EÜ) nr 735/2007 (ELT L 169, 29.6.2007, lk 6).
   
      (2)  ELT L 312, 11.11.2006, lk 33. Määrust on muudetud määrusega (EÜ) nr 1913/2006 (ELT L 365, 21.12.2006, lk 52).
   
      LISA
      Iirimaal kohaldatavad koefitsiendid
      
                  Kohaldamisaeg
               
               
                  Kohaldatav koefitsient
               
            
                  Iiri viski valmistamiseks kasutatavale odrale, B-kategooria (1)
                  
               
               
                  Iiri viski valmistamiseks kasutatavale teraviljale, A-kategooria
               
            
                  1. oktoober 2007 – 30. september 2008
               
               
                  0,706
               
               
                  1,782
               
            
         (1)  Sealhulgas odrast valmistatud linnased.